
התיאור נוצר באופן אוטומטי]
לכבוד					  	   	                       תאריך: 23 ביולי 2025
מר אדמון בן ליש
ראש מינהל תנועה
משרד התחבורה והבטיחות בדרכים

שלום רב,
הנדון: טכוגרף דיגיטלי
כידוע, במסגרת תיקון לתקנות התעבורה, יוכנס בקרוב לשימוש הטכוגרף הדיגיטלי.
ככל שהכנסת הטכוגרף הדיגיטלי לשימוש הינו צעד מבורך, אשר על פניו ישפר משמעותית את הבטיחות בדרכים ויפחית את תאונות הדרכים, הרי יש לוודא כי יישומו לא יביא לפגיעה משמעותית בתפקודן של חברות ההיסעים והחברות האחרות אשר הנושא רלבנטי להן (חברות שירותי תחבורה ציבורית, משאיות, מובילים וכד').
כוונתנו לכך, שיש לוודא כי הטכוגרף הדיגיטלי יישם את הוראות תקנה 168 לתקנות התעבורה, התשכ"א-1961, כלשונן - קרי, על הטכוגרף הדיגיטלי לרשום את שעות הנהיגה ברכב כך שניתן יהיה לוודא שנהג לא ינהג ברכב יותר מ-12 שעות בכל תקופה של 24 שעות (ולא יותר מ-68 שעות בכל תקופה של 7 ימים), ושהתחיל את יום עבודתו בנהיגה אלא אחרי מנוחה שמחוץ לעבודה במשך 7 שעות רצופות לפחות. כידוע, הפעולות הכלולות במסגרת המונח "נהיגה" קבועות גם הן בתקנות התעבורה.
יישום הטכוגרף הדיגיטלי עלול להוביל לפרשנות שגויה לפיה יש לבדוק האם המשמרת של נהג ארכה יותר מ-12 שעות, ולא לבחון אם אותו נהג היה עסוק בפעולות נהיגה במשך 12 שעות. 
פרשנות מוטעית כזו עלולה להיות מנוגדת לתכלית החקיקה של תקנה 168 – תכלית החקיקה מתבטאת באופן ברור מלשון התקנה, לפיה נהג לא ינהג יותר מ-12 שעות בתקופה של 24 שעות (ולא כמה זמן ארכה המשמרת שלו), כאשר במהלך 12 שעות אלו עליו לקיים מנוחה בהתאם להוראות תקנה 168. כך למשל, נהג אשר מסיע קבוצת תיירים, יתכן ומשמרת העבודה שלו תהא 15 שעות אך שעות הנהיגה שלו יהיו פחות מ-12 שעות המותרות בתקנה. 
לאור כל האמור לעיל, נודה להנחיה מתאימה למשטרת ישראל לפיה בעת יישום הטכוגרף הדיגיטלי יש לפרש את הוראות תקנה 168 כך שייבחנו שעות הנהיגה (כהגדרתן בתקנות) של נהג ולא שעות העבודה והמנוחה שלו.

בברכה,
דודי גיל, מנכ"ל
ארגון חברות ההסעה בישראל

